ประกาศกรุงเทพมหานครประกาศกรุงเทพมหานครเรื่องกำหนดขนาดและชนิดยานยนต์ อัตราค่าธรรมเนียม หลักเกณฑ์ วิธีการ และเงื่อนไขในการจัดเก็บค่าธรรมเนียมการจอดยานยนต์ในอาคารที่จอดยานยนต์ของกรุงเทพมหานครบริเวณตลาดสวนมะลิถนนเฉลิมเขตร์ เขตป้อมปราบศัตรูพ่าย[๑] โดยที่เป็นการสมควรออกประกาศกรุงเทพมหานครเรื่อง กำหนดขนาดและชนิดยานยนต์ อัตราค่าธรรมเนียม หลักเกณฑ์วิธีการและเงื่อนไขในการจัดเก็บค่าธรรมเนียมการจอดยานยนต์ในอาคารที่จอดยานยนต์ของกรุงเทพมหานครบริเวณตลาดสวนมะลิ ถนนเฉลิมเขตร์ เขตป้อมปราบศัตรูพ่ายอาศัยอำนาจตามความในมาตรา๔๙ แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ ประกอบกับข้อ ๔และข้อ ๖ แห่งข้อบัญญัติกรุงเทพมหานคร เรื่องการเรียกเก็บค่าธรรมเนียมการจอดยานยนต์ของกรุงเทพมหานคร พ.ศ. ๒๕๓๓ผู้ว่าราชการกรุงเทพมหานครจึงออกประกาศไว้ ดังต่อไปนี้ข้อ ๑[๒] การจอดยานยนต์ในอาคารที่จอดยานยนต์ของกรุงเทพมหานครบริเวณตลาดสวนมะลิ ถนนเฉลิมเขตร์ เขตป้อมปราบศัตรูพ่าย ให้มี ๔ ประเภท ดังนี้๑.๑ ประเภทการจอดประจำ ๒๔ ชั่วโมง๑.๒ ประเภทการจอดประจำ ๑๒ ชั่วโมง (ระหว่างเวลา ๐๖.๐๐ น. ถึง ๑๘.๐๐น.) โดยไม่รวมวันหยุดราชการและวันหยุดนักขัตฤกษ์๑.๓ ประเภทการจอดประจำ ๑๒ ชั่วโมง (ระหว่างเวลา ๑๘.๐๐ น. ถึง ๐๖.๐๐น.) โดยรวมวันหยุดราชการและวันหยุดนักขัตฤกษ์ ๒๔ ชั่วโมง๑.๔ ประเภทการจอดชั่วคราว (ระหว่างเวลา ๐๖.๐๐ น. ถึง ๒๑.๐๐ น.)ข้อ ๒[๓] ให้รถยนต์ไม่เกิน ๔ ล้อที่มีขนาดความสูงไม่เกิน ๒.๐๐ เมตร เข้าจอดในประเภทการจอดประจำโดยเสียค่าธรรมเนียมในอัตราต่อคัน ดังนี้๒.๑ ประเภทการจอดประจำ ๒๔ ชั่วโมง เดือนละ ๓,๐๐๐.- บาท หรือปีละ ๓๐,๐๐๐.- บาท๒.๒ ประเภทการจอดประจำ ๑๒ ชั่วโมง (ระหว่างเวลา ๐๖.๐๐ น. ถึง ๑๘.๐๐น.) โดยไม่รวมวันหยุดราชการและวันหยุดนักขัตฤกษ์ เดือนละ ๑,๑๐๐.- บาท หรือปีละ ๑๑,๐๐๐.- บาท๒.๓ ประเภทการจอดประจำ ๑๒ ชั่วโมง (ระหว่างเวลา ๑๘.๐๐ น. ถึง ๐๖.๐๐น.) โดยรวมวันหยุดราชการและวันหยุดนักขัตฤกษ์ ๒๔ ชั่วโมง เดือนละ ๑,๕๐๐.- บาท หรือปีละ ๑๕,๐๐๐.- บาทอัตราค่าธรรมเนียมตามวรรคหนึ่งเป็นอัตราค่าธรรมเนียมซึ่งได้รวมภาษีมูลค่าเพิ่มไว้แล้วข้อ ๓[๔]ให้ผู้ที่ประสงค์นำยานยนต์เข้าจอดในอาคารที่จอดยานยนต์ประเภทการจอดประจำ ติดต่อเพื่อขอมีบัตรจอดยานยนต์จากเจ้าหน้าที่ประจำอาคารที่จอดยานยนต์โดยยื่นเอกสารประกอบด้วยสำเนาบัตรประจำตัวประชาชนหรือสำเนาบัตรอื่นใดที่กฎหมายรับรองให้ใช้แทนบัตรประจำตัวประชาชนสำเนาทะเบียนบ้านและหลักฐานการเป็นผู้ครอบครองยานยนต์แสดงต่อเจ้าหน้าที่พร้อมชำระค่าธรรมเนียมและค่ามัดจำบัตรจอดยานยนต์จำนวน ๓๐๐ บาทโดยค่ามัดจำบัตรจอดยานยนต์จำนวนนี้จะคืนให้เมื่อยกเลิกการใช้บริการและคืนบัตรจอดยานยนต์แก่เจ้าหน้าที่แต่จะริบไว้เป็นค่าปรับในกรณีที่ไม่คืนบัตรจอดยานยนต์แก่เจ้าหน้าที่หรือบัตรจอดยานยนต์สูญหาย หัก งอหรือชำรุดจนไม่สามารถใช้งานได้อันเกิดจากการกระทำของผู้ถือบัตรและในกรณีที่ประสงค์ใช้บริการจอดยานยนต์ต่อไปให้ดำเนินการขอมีบัตรจอดยานยนต์พร้อมชำระค่ามัดจำบัตรจอดยานยนต์ทุกครั้งในกรณีที่ได้ชำระค่าธรรมเนียมเป็นรายเดือนหรือรายปีแล้วถ้าใช้สิทธิจอดยานยนต์ไม่ครบเดือนหรือครบปีจะไม่มีสิทธิเรียกค่าธรรมเนียมคืนแต่อย่างใดการนำยานยนต์เข้าและออกจากอาคารที่จอดยานยนต์จะต้องแสดงบัตรจอดยานยนต์ต่อเจ้าหน้าที่ประจำตู้ทางเข้าและออกทุกครั้งพร้อมปฏิบัติตามเงื่อนไขและคำแนะนำของเจ้าหน้าที่โดยเคร่งครัดข้อ๔ ให้รถยนต์ไม่เกิน ๔ ล้อที่มีขนาดความสูงไม่เกิน ๒.๐๐ เมตร เข้าจอดในประเภทการจอดชั่วคราวได้ระหว่างเวลา๐๖.๐๐ น. ถึง ๒๑.๐๐ น. ของทุกวัน โดยเสียค่าธรรมเนียมในอัตราต่อคัน ดังนี้๔.๑รถยนต์ก.ภายในหนึ่งชั่วโมงแรก ๒๐ บาทข.ชั่วโมงต่อไปชั่วโมงละ ๒๐ บาท เศษของชั่วโมงถ้าไม่เกิน ๓๐ นาที คิด ๑๐ บาท ถ้าเกิน๓๐ นาที คิด ๒๐ บาท๔.๒ในกรณีที่มีการจอดยานยนต์ไว้ในอาคารที่จอดยานยนต์เกินกำหนดเวลาที่อนุญาตไว้นอกจากจะต้องเสียค่าธรรมเนียมตามปกติแล้วจะต้องเสียเงินเพิ่มทุกครั้งที่มีการจอดยานยนต์ในช่วงเวลาที่เกินกำหนดแม้จะเป็นการจอดยานยนต์ต่อเนื่องก็ตาม โดยรถยนต์เสียครั้งละ ๑๐๐ บาทอัตราค่าธรรมเนียมและอัตราค่าธรรมเนียมเพิ่มตามข้อนี้ได้เสียภาษีมูลค่าเพิ่มไว้แล้วข้อ ๕[๕]ให้ผู้ที่นำยานยนต์เข้าจอดในอาคารที่จอดยานยนต์ประเภทการจอดชั่วคราวรับบัตรจอดยานยนต์จากเจ้าหน้าที่ที่ประตูทางเข้าและต้องปฏิบัติตามเงื่อนไขในบัตรจอดยานยนต์และคำแนะนำของเจ้าหน้าที่โดยเคร่งครัดและให้ชำระค่าธรรมเนียมต่อเจ้าหน้าที่ที่ประตูทางออกก่อนนำยานยนต์ออกจากอาคารที่จอดยานยนต์ในกรณีบัตรจอดยานยนต์ประเภทการจอดชั่วคราวสูญหาย หัก งอหรือชำรุดจนไม่สามารถใช้งานได้อันเกิดจากการกระทำของผู้ถือบัตรแล้วผู้ถือบัตรหรือผู้ครอบครองยานยนต์ต้องชำระค่าปรับในกรณีนี้จำนวน ๓๐๐ บาทข้อ ๖[๖]บัตรจอดยานยนต์ทั้งประเภทการจอดประจำและการจอดชั่วคราวต้องเก็บรักษาไว้เป็นหลักฐานกรณีบัตรจอดยานยนต์สูญหายให้แจ้งความต่อหัวหน้างานบริการที่จอดยานยนต์เจ้าพนักงานจัดเก็บรายได้ซึ่งปฏิบัติหน้าที่จัดเก็บค่าธรรมเนียมการจอดยานยนต์ประจำอาคารที่จอดยานยนต์โดยให้ผู้แจ้งนำบัตรประจำตัวประชาชนหรือบัตรอื่นใดที่กฎหมายรับรองให้ใช้แทนบัตรประจำตัวประชาชนพร้อมหลักฐานการเป็นผู้ครอบครองยานยนต์มาแสดงต่อเจ้าหน้าที่ประจำอาคารที่จอดยานยนต์เพื่อตรวจสอบพร้อมบันทึกสาเหตุการสูญหายตามแบบ ปค. ๑๔ก่อนนำยานยนต์ออกจากอาคารที่จอดยานยนต์ข้อ๗อาคารที่จอดยานยนต์ของกรุงเทพมหานครแห่งนี้เป็นสถานที่สำหรับจอดยานยนต์เท่านั้นกรุงเทพมหานครจะไม่รับผิดชอบในความเสียหายหรือสูญหายใด ๆอันเกิดแก่ทรัพย์สินที่นำเข้ามาในอาคารแห่งนี้ทั้งสิ้นทั้งนี้ตั้งแต่วันที่ ๑๕ มิถุนายน ๒๕๔๗ เป็นต้นไปประกาศ ณ วันที่ ๑๕มิถุนายน พ.ศ. ๒๕๔๗มุดตาฝ้า หมันงะรองผู้ว่าราชการกรุงเทพมหานครปฏิบัติราชการแทนผู้ว่าราชการกรุงเทพมหานครประกาศกรุงเทพมหานครเรื่อง กำหนดขนาดและชนิดยานยนต์ อัตราค่าธรรมเนียม หลักเกณฑ์วิธีการและเงื่อนไขในการจัดเก็บค่าธรรมเนียมการจอดยานยนต์ในอาคารที่จอดยานยนต์ของกรุงเทพมหานครบริเวณตลาดสวนมะลิ ถนนเฉลิมเขตร์ เขตป้อมปราบศัตรูพ่าย (ฉบับที่ ๒)[๗]ทั้งนี้ ตั้งแต่วันที่ ๙ กรกฎาคม ๒๕๔๗ เป็นต้นไปประกาศกรุงเทพมหานครเรื่อง กำหนดขนาดและชนิดยานยนต์ อัตราค่าธรรมเนียม หลักเกณฑ์ วิธีการและเงื่อนไขในการจัดเก็บค่าธรรมเนียมการจอดยานยนต์ในอาคารที่จอดยานยนต์ของกรุงเทพมหานครบริเวณตลาดสวนมะลิ ถนนเฉลิมเขตร์ เขตป้อมปราบศัตรูพ่าย (ฉบับที่ ๓)[๘]ทั้งนี้ ตั้งแต่วันที่ ๑ ตุลาคม พ.ศ. ๒๕๕๖ เป็นต้นไปปณตภร/ผู้จัดทำ๗ มกราคม ๒๕๕๗[๑] ราชกิจจานุเบกษาเล่ม ๑๓๐/ตอนพิเศษ ๑๕๘ ง/หน้า ๒๘/๑๔ พฤศจิกายน ๒๕๕๖[๒] ข้อ ๑แก้ไขเพิ่มเติมโดยประกาศกรุงเทพมหานคร เรื่อง กำหนดขนาดและชนิดยานยนต์อัตราค่าธรรมเนียม หลักเกณฑ์วิธีการและเงื่อนไขในการจัดเก็บค่าธรรมเนียมการจอดยานยนต์ในอาคารที่จอดยานยนต์ของกรุงเทพมหานครบริเวณตลาดสวนมะลิ ถนนเฉลิมเขตร์ เขตป้อมปราบศัตรูพ่าย (ฉบับที่ ๒)[๓] ข้อ ๒แก้ไขเพิ่มเติมโดยประกาศกรุงเทพมหานคร เรื่อง กำหนดขนาดและชนิดยานยนต์อัตราค่าธรรมเนียม หลักเกณฑ์วิธีการและเงื่อนไขในการจัดเก็บค่าธรรมเนียมการจอดยานยนต์ในอาคารที่จอดยานยนต์ของกรุงเทพมหานครบริเวณตลาดสวนมะลิ ถนนเฉลิมเขตร์ เขตป้อมปราบศัตรูพ่าย (ฉบับที่ ๒)[๔] ข้อ ๓ แก้ไขเพิ่มเติมโดยประกาศกรุงเทพมหานครเรื่อง กำหนดขนาดและชนิดยานยนต์ อัตราค่าธรรมเนียม หลักเกณฑ์ วิธีการและเงื่อนไขในการจัดเก็บค่าธรรมเนียมการจอดยานยนต์ในอาคารที่จอดยานยนต์ของกรุงเทพมหานครบริเวณตลาดสวนมะลิ ถนนเฉลิมเขตร์ เขตป้อมปราบศัตรูพ่าย (ฉบับที่ ๓)[๕] ข้อ ๕ แก้ไขเพิ่มเติมโดยประกาศกรุงเทพมหานครเรื่อง กำหนดขนาดและชนิดยานยนต์ อัตราค่าธรรมเนียม หลักเกณฑ์ วิธีการและเงื่อนไขในการจัดเก็บค่าธรรมเนียมการจอดยานยนต์ในอาคารที่จอดยานยนต์ของกรุงเทพมหานครบริเวณตลาดสวนมะลิ ถนนเฉลิมเขตร์ เขตป้อมปราบศัตรูพ่าย (ฉบับที่ ๓)[๖] ข้อ ๖แก้ไขเพิ่มเติมโดยประกาศกรุงเทพมหานคร เรื่อง กำหนดขนาดและชนิดยานยนต์อัตราค่าธรรมเนียม หลักเกณฑ์ วิธีการและเงื่อนไขในการจัดเก็บค่าธรรมเนียมการจอดยานยนต์ในอาคารที่จอดยานยนต์ของกรุงเทพมหานครบริเวณตลาดสวนมะลิ ถนนเฉลิมเขตร์ เขตป้อมปราบศัตรูพ่าย (ฉบับที่ ๓)[๗] ราชกิจจานุเบกษาเล่ม ๑๓๐/ตอนพิเศษ ๑๕๘ ง/หน้า ๓๐/๑๔ พฤศจิกายน ๒๕๕๖[๘] ราชกิจจานุเบกษาเล่ม ๑๓๐/ตอนพิเศษ ๑๕๘ ง/หน้า ๓๒/๑๔ พฤศจิกายน ๒๕๕๖